สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 4 ก.ค.60 
5 ก.ค. 2560

ตลาดหุ้นยุโรป ปิดลบเมื่อคืนนี้ (4 ก.ค.) เนื่องจากความวิตกกังวลเกี่ยวกับข่าวเกาหลีเหนือยิงขีปนาวุธข้ามทวีป (ICBM) ไปตกในน่านน้ำเขตเศรษฐกิจพิเศษของญี่ปุ่นเมื่อวานนี้ ซึ่งส่งผลให้นานาประเทศแสดงความไม่พอใจอย่างยิ่ง
ดัชนี Stoxx Europe 600 ปรับตัวลง 0.3% ปิดที่ 382.30 จุด
ดัชนี DAX ตลาดหุ้นเยอรมันปิดที่ 12,437.13 จุด ลดลง 38.18 จุด หรือ -0.31% ดัชนี CAC-40 ตลาดหุ้นฝรั่งเศสปิดที่ 5,174.90 จุด ลดลง 20.82 จุด หรือ -0.40% และดัชนี FTSE 100 ตลาดหุ้นลอนดอนปิดที่ 7,357.23 จุด ลดลง 19.86 จุด หรือ -0.27%
 
ตลาดหุ้นลอนดอน ปิดขยับลงเมื่อคืนนี้ (4 ก.ค.) โดยดัชนี FTSE 100 ได้ปัจจัยหนุนให้ลดช่วงลบในระหว่างวันจากแรงซื้อในหุ้นกลุ่มเหมืองแร่ และรายงานข่าวการขอซื้อกิจการเวิลด์เพย์โดยบริษัทสหรัฐ ซึ่งช่วยหนุนหุ้นบริษัทผู้ให้บริการชำระเงินรายนี้พุ่งขึ้นอย่างแข็งแกร่ง นอกจากนี้ตลาดยังได้แรงหนุนบางส่วนจากรายงานผลประกอบการประจำไตรมาสแรกของเจ เซนส์บิวรี ซึ่งช่วยหนุนหุ้นเชนซูเปอร์มาร์เก็ตดังกล่าวปรับตัวเพิ่มขึ้น
ดัชนี FTSE 100 ลดลง 19.86 จุด หรือ -0.27% ปิดที่ 7,357.23 จุด
 
ตลาดหุ้นนิวยอร์กปิดทำการวันอังคารที่ 4 ก.ค. เนื่องในวันชาติสหรัฐ
ตลาดน้ำมันนิวยอร์กปิดทำการวันอังคารที่ 4 ก.ค. เนื่องในวันชาติสหรัฐ
ตลาดทองคำนิวยอร์กปิดทำการวันอังคารที่ 4 ก.ค. เนื่องในวันชาติสหรัฐ
ตลาดเงินนิวยอร์กปิดทำการวันอังคารที่ 4 ก.ค. เนื่องในวันชาติสหรัฐ